Alfred Tarski - Conceptia semantica a adevarului [*] I Expunere 1 Problema principala: o definitie satisfacatoare a adevarului Discursul meu se va concentra asupra notiunii de adevar Principala problema consta în formularea unei definitii satisfacatoare a acestei notiuni, adica, o definitie adecvata din punct de vedere material si corecta din punct de vedere formal Însa o asemenea formulare a problemei, din cauza caracterului ei general, nu poate fi considerata lipsita de echivoc si necesita anumite precizari suplimentare Pentru a evita orice ambiguitate, trebuie sa precizam mai întâi conditiile, în care definitia adevarului va fi considerata adecvata din punct de vedere material Scopul definitiei în cauza nu este de a preciza întelesul unui cuvânt familiar care a fost utilizat pentru a exprima o noua notiune Dimpotriva, scopul acestei definitii este de a întari semnificatia uzuala a unei vechi notiuni Ca urmare, trebuie sa caracterizam aceasta notiune într-un mod suficient de precis astfel încât sa permitem oricui sa determine daca definitia îsi atinge într-adevar tinta În al doilea rând, trebuie sa determinam de ce anume depinde corectitudinea formala a definitiei Asadar, trebuie sa precizam cuvintele si conceptele pe care intentionam sa le utilizam pentru definirea notiunii de adevar si, de asemenea, trebuie sa indicam regulile formale carora ar urma sa li se conformeze aceasta definitie Într-un sens mai general, vom spune ca trebuie sa descriem structura formala a limbajului în care va fi data definitia( ) 2 Extensiunea termenului "adevarat" ( ) Predicatul "adevarat" este utilizat uneori cu referire la fenomene psihologice precum judecati sau opinii, alteori cu referire la anumite obiecte fizice, si anume, expresii lingvistice si propozitii în sens gramatical, iar în alte cazuri este utilizat în legatura cu anumite entitati ideale denumite "propozitii" [**] (propositions) Prin termenul "propozitie" înteleg aici ceea ce în gramatica se denumeste, de regula, prin expresia "propozitie enuntiativa" Cât priveste termenul "propozitie" (proposition), semnificatia sa este subiectul notoriu al unei îndelungate dispute dintre diversi filosofi si logicieni, si se pare ca nu va deveni niciodata destul de clara si lipsita de ambiguitate Consider ca, din anumite motive, este cel mai convenabil sa aplicam termenul "adevarat" propozitiilor (sentences) si voi fi consecvent acestei decizii În consecinta, trebuie sa corelam întotdeauna notiunea de adevar, ca si notiunea de propozitie, cu un anumit limbaj, deoarece este evident ca o expresie care este o propozitie adevarata într-un anumit limbaj poate fi falsa ori lipsita de sens în altul Desigur, faptul ca ne intereseaza în primul rând notiunea de adevar în legatura cu propozitiile nu exclude posibilitatea unei extinderi ulterioare a notiunii si asupra altor tipuri de obiecte 3 Sensul termenului "adevarat" Problema sensului (sau a intensiunii) conceptului de adevar ridica dificultati mult mai serioase Cuvântul "adevar", asemenea altor cuvinte ale limbajului natural, nu este, desigur, lipsit de ambiguitate Si nu mi se pare deloc ca filosofii care au discutat în legatura cu acest concept ar fi reusit sa-i diminueze ambiguitatea Deoarece în lucrarile si dezbaterile filosofice întâlnim numeroase conceptii deosebite asupra adevarului sau falsitatii ar trebui sa precizam care conceptie va reprezenta baza discutiei noastre As vrea ca prin definitia noastra sa facem dreptate pornirii intuitive de a adera la conceptia clasica aristotelica a adevarului, intuitie care îsi gaseste expresia în binecunoscuta definitie din Metafizica lui Aristotel: "A enunta ca ceea ce este nu este, sau ca ceea ce nu este este, constituie o propozitie falsa; dimpotriva, o enuntare adevarata e aceea prin care spui ca este ceea ce este si ca nu este ceea ce nu este" Daca dorim sa ne adaptam la terminologia filosofica moderna am putea exprima aceasta conceptie cu ajutorul unei formulari familiare: "Adevarul unei propozitii consta în concordanta (sau în corespondenta) ei cu realitatea" (Pentru o teorie a adevarului care se bazeaza pe aceasta ultima formulare a fost sugerata denumirea de "teorie a corespondentei") Pe de alta parte, daca vom decide sa extindem utilizarea comuna a termenului "desemneaza" prin aplicarea lui nu numai în legatura cu numele, ci si pentru propozitii, si daca suntem de acord cu afirmatia ca propozitiile desemneaza "stari de lucruri", atunci ar putea fi posibil sa utilizam în acelasi scop al definirii adevarului urmatoarea expresie: O propozitie este adevarata daca desemneaza o stare de lucruri care exista Totusi, toate aceste formulari pot conduce la diverse erori de întelegere deoarece nici una dintre ele nu este suficient de precisa si clara (însa aceasta apreciere se aplica mai putin formularii aristotelice decât celorlalte propuse de altii) În orice caz, nici una dintre ele nu poate fi considerata o definitie satisfacatoare a adevarului Scopul nostru este sa propunem o exprimare mai precisa a intuitiilor noastre 4 Un criteriu al adecvarii materiale a definitiei adevarului Sa începem cu un exemplu concret Sa consideram propozitia "Zapada este alba" Ne întrebam în ce conditii este adevarata sau falsa aceasta propozitie Este destul de clar ca daca ne bazam pe conceptia clasica a adevarului vom spune ca propozitia este adevarata daca zapada este alba si ca este falsa daca zapada nu este alba Astfel, daca definitia adevarului urmeaza sa fie în acord cu aceasta conceptie, atunci ea va implica urmatoarea echivalenta: Propozitia "Zapada este alba" este adevarata daca si numai daca zapada este alba Observam ca expresia "zapada este alba" apare în partea stânga a echivalentei între semnele citarii, pe când în partea dreapta apare fara aceste semne În partea dreapta avem propozitia însasi, în timp ce în partea stânga avem numele propozitiei Daca vom întrebuinta terminologia logicii medievale am putea spune ca în partea dreapta cuvintele "zapada este alba" apar în suppositio formalis, în timp ce în partea stânga apar în suppositio materialis Este necesar sa explicam de ce în partea stânga a echivalentei trebuie sa avem numele propozitiei, iar nu propozitia însasi În primul rând, din perspectiva gramaticii limbajului utilizat, o expresie de forma "X este adevarat" nu va deveni o propozitie cu sens daca înlocuim "X" printr-o propozitie sau prin orice altceva decât un nume Subiectul unei propozitii poate fi numai un substantiv sau o expresie care functioneaza ca un substantiv În al doilea rând, conventiile de baza cu privire la utilizarea oricarui limbaj stabilesc faptul ca în orice discurs despre un obiect noi trebuie sa întrebuintam numele obiectului, iar nu obiectul însusi În consecinta, daca dorim sa spunem ceva despre o propozitie, de exemplu, ca este adevarata, trebuie sa utilizam numele acestei propozitii si nu propozitia însasi Desigur, s-ar mai putea adauga faptul ca scrierea unei propozitii între semnele citarii nu este singurul mod în care construim numele ei De exemplu, presupunând ordinea uzuala a literelor în alfabet, putem utiliza expresia urmatoare ca nume (descriptiv) al propozitiei "zapada este alba": "propozitie alcatuita din trei cuvinte, în care primul este alcatuit din literele a 30-a, a 2-a, a 18-a, prima, a 6-a si iarasi prima ale alfabetului limbii române, al doilea din literele a 7-a, a 22-a, a 23-a si iarasi a 7-a, iar al treilea din prima, a 14-a, a 4-a si, respectiv, a 2-a litera din alfabetul limbii române" Sa generalizam procedeul aplicat mai sus Sa consideram o propozitie oarecare si sa o înlocuim cu litera "p" Construim numele acestei propozitii si îl înlocuim cu o alta litera, sa zicem "X" Acum ne putem întreba cu privire la relatia logica dintre propozitiile "X este adevarat" si "p" Este clar ca din punctul de vedere al conceptiei noastre asupra adevarului aceste propozitii sunt echivalente Cu alte cuvinte sustinem urmatoarea echivalenta: (T) X este adevarat daca si numai daca p Vom numi orice asemenea echivalente (unde "p" sta pentru orice propozitie a limbajului la care se refera cuvântul "adevarat", iar "X" sta pentru un nume al acestei propozitii) drept o "echivalenta de forma (T)" Acum suntem gata sa dam o formulare precisa conditiilor în care vom considera ca utilizarea definitiei termenului "adevarat" este adecvata din punct de vedere material: vom utiliza termenul "adevarat" astfel încât sa putem aserta toate echivalentele de tipul (T) si vom numi "adevarata" o definitie a adevarului daca toate aceste echivalente deriva din ea Ar mai trebui sa subliniem ca nici expresia (T) (care nu este o propozitie, ci numai o schema a unei propozitii) si nici o propozitie oarecare de forma (T) nu pot fi considerate drept definitii ale adevarului Putem însa afirma ca fiecare echivalenta de forma (T) obtinuta prin înlocuirea lui "p" cu o anumita propozitie, iar a lui "X" cu un nume al acestei propozitii, reprezinta o definitie partiala a adevarului, o definitie care explica în ce consta adevarul acestei propozitii Definitia generala ar trebui sa fie, într-un anumit sens, o conjunctie logica a tuturor acestor definitii partiale (Ultima remarca necesita anumite comentarii Un limbaj admite constructia unei infinitati de propozitii Ca urmare, numarul de definitii partiale ale adevarului referitoare la propozitiile unui asemenea limbaj va fi, de asemenea, infinit Pentru a da observatiei de mai sus un înteles mai precis ar trebui sa explicam ce întelegem prin expresia "conjunctia logica a unei infinitati de propozitii", dar aceasta ne-ar duce prea departe în sfera problemelor tehnice ale logicii moderne) [ ] 7 Antinomia mincinosului Pentru a identifica unele dintre conditiile specifice pe care trebuie sa le satisfaca limbajele în care (sau pentru care) este data definitia adevarului, ar fi de dorit sa începem cu o discutie asupra acelei antinomii care implica în mod nemijlocit notiunea de adevar, si anume, antinomia mincinosului Pentru a prezenta aceasta antinomie într-o forma inteligibila , sa consideram urmatoarea propozitie: Propozitia tiparita în aceasta carte la pagina rândul este falsa De dragul conciziei vom înlocui aceasta propozitie cu litera "S" În acord cu conventia referitoare la utilizarea adecvata termenului "adevarat", vom enunta urmatoarea echivalenta de forma (T): (1) "S" este adevarata daca si numai daca propozitia tiparita în aceasta carte la pagina rândul nu este adevarata Pe de alta parte, având în minte semnificatia simbolului "S", vom stabili în mod empiric urmatorul fapt: (2) "S" este identica cu propozitia tiparita în aceasta carte la pagina rândul Acum, pe baza unei legi familiare a teoriei identitatii (legea lui Leibniz), din (2) deducem ca putem înlocui în (1) expresia "propozitia tiparita în aceasta carte la pagina rândul " cu simbolul "S" Obtinem: (3) "S" este adevarata daca si numai daca "S" nu este adevarata Am ajuns în acest fel la o contradictie evidenta În opinia mea, ar fi gresit si periculos din perspectiva progresului stiintific sa minimalizam importanta antinomiilor de acest tip si sa le tratam drept curiozitati sau sofistica Nu poate fi negat faptul ca avem de-a face cu o absurditate, ca am fost constrânsi sa asertam o propozitie falsa ( întrucât (3) fiind o echivalenta între doua propozitii contradictorii, este în mod necesar o propozitie falsa) Daca ne luam în serios, atunci nu ne putem resemna cu acest fapt Trebuie sa descoperim cauza lui, altfel spus, trebuie sa analizam premisele pe care se bazeaza antinomia Trebuie sa eliminam cel putin una dintre aceste premise si trebuie sa identificam consecintele acestui fapt pentru întregul domeniu al cercetarii noastre ( ) 8 Caracterul inconsistent al limbajelor închise din punct de vedere semantic Daca cercetam presupozitiile care duc la antinomia mincinosului, vom constata urmatoarele: (I) Am presupus în mod implicit ca limbajul în care apare antinomia mincinosului contine, în afara expresiilor sale, si numele acestei expresii, precum si termenii cu caracter semantic, asa cum este termenul "adevarat" care se refera la propozitiile acestui limbaj De asemenea, am presupus ca toate propozitiile care determina utilizarea adecvata a acestui termen pot fi asertate în acest limbaj Un limbaj care contine aceste propozitii va fi numit "închis din punct de vedere semantic" (II) Am presupus ca în acest limbaj sunt valabile legile uzuale ale logicii (III) Am presupus ca putem formula si aserta în acest limbaj o premisa cu caracter empiric, asa cum este enuntul (2) din argumentul de mai sus Consider ca presupozitia (III) nu este esentiala deoarece este posibil sa reconstruim antinomia mincinosului fara ajutorul ei Dar presupozitiile (I) si (II) se dovedesc esentiale Deoarece orice limbaj care se bazeaza pe ambele presupozitii este inconsistent, trebuie sa eliminam cel putin una dintre ele Ar fi inutil sa evidentiem consecintele eliminarii presupozitiei (II), ceea ce ar însemna modificarea logicii (presupunând ca acest lucru este posibil) chiar la nivelul fundamentelor ei Ca urmare, putem lua în seama numai posibiliotatea eliminarii presupozitiei (I) În consecinta, vom decide sa nu utilizam un limbaj care este închis din punct de vedere semantic în sensul precizat mai sus ( ) 9 Limbaj obiect si metalimbaj Deoarece am cazut de acord sa nu întrebuintam limbaje închise din punct de vedere semantic, va trebui sa utilizam doua limbaje diferite pentru a discuta problema unei definitii a adevarului si în general, orice problema care apartine domeniului semanticii Primul dintre aceste doua limbaje este cel "despre care vorbim" si care face obiectul întregii discutii Definitia adevarului, în cautarea careia ne aflam, se aplica propozitiilor acestui limbaj Al doilea limbaj este cel "în care vorbim" despre primul limbaj si în termenii caruia, în particular, încercam sa construim definitia adevarului pentru primul limbaj Ne vom referi la primul limbaj cu ajutorul expresiei "limbaj obiect", iar la cel de-al doilea cu ajutorul expresiei "meta-limbaj" Ar trebui sa mentionam ca expresiile "limbaj obiect" si "meta-limbaj" au doar un sens relativ De exemplu, daca ne intereseaza notiunea de adevar nu în legatura cu propozitiile limbajului direct initial ci în legatura cu propozitiile metalimbajului, atunci cel de al doilea devine în mod necesar limbajul obiect al discutiei noastre Iar pentru a defini notiunea de adevar pentru acest limbaj va trebui sa avem un nou metalimbaj, altfel spus, un metalimbaj de un nivel mai înalt În acest fel construim o întreaga ierarhie a limbajelor Vocabularului metalimbajului este determinat în mare masura de cantitatile stabilite anterior cu privire la caracterul adecvat din punct de vedere material al unei definitii a adevarului Aceasta definitie, dupa cum am vazut, trebuie sa implice toate echivalentele de forma (T): (T) X este adevarat daca si numai daca p Definitia însasi si toate echivalentele implicate de ea trebuie sa fie formulate în metalimbaj Pe de alta parte, simbolul "p" din (T) sta pentru o propozitie oarecare a limbajului obiect De aici rezulta ca fiecare propozitie care apare în limbajul obiect trebuie sa apara si în metalimbaj Cu alte cuvinte, metalimbajul trebuie sa contina limbajul obiect ca o parte a sa ( ) 10 Conditiile unei rezolvari pozitive a principalei probleme a acestei cercetari Solutia pare uneori pozitiva, uneori negativa Aceasta solutionare depinde de anumite relatii formale dintre limbajul obiect si metalimbaj Mai precis, solutia depinde de faptul daca metalimbajul este sau nu este "mai bogat în mod esential", în partea sa logica, decât limbajul obiect Nu este deloc usor sa dam o definitie generala si precisa a acestei notiuni referitoare la "bogatia esentiala" a unui limbaj Daca ne limitam la limbajele bazate pe teoria logica a tipurilor, conditia ca un metalimbaj sa fie "mai bogat în mod esential" decât limbajul obiect este ca el sa contina variabile de un tip logic mai înalt decât cele ale limbajului obiect ( ) Astfel constatam ca aceasta conditie a "bogatiei esentiale" este necesara pentru ca o definitie satisfacatoare a adevarului sa fie posibila în metalimbaj Daca dorim sa construim o teorie a adevarului într-un metalimbaj care nu satisface aceasta conditie, atunci va trebui sa lasam la o parte ideea unei definitii a adevarului cu ajutorul exclusiv al termenilor indicati mai sus (în sectiunea 8) Va trebui sa includem termenul "adevarat" sau orice alt termen semantic pe lista termenilor nedefiniti ai metalimbajului si sa exprimam proprietatile fundamentale ale notiunii de adevar cu ajutorul unei serii de axiome Nu este nimic gresit într-o asemenea procedura axiomatica, aceasta putându-se dovedi folositoare pentru anumite scopuri Totusi, aceasta procedura poate fi evitata Conditia "bogatiei esentiale" a metalimbajului se dovedeste a fi nu numai necesara dar si suficienta pentru constructia unei definitii satisfacatoare a adevarului Daca metalimbajul satisface aceasta conditie, atunci notiunea de adevar poate fi definita în el traducere de Constantin Stoenescu NOTE [*] Alfred Tarski - The Semantic Conception of Truth - în vol H Feigl & W Sellars (eds ) Readings in Philosophical Analysis, New York, Appleton - Century Crofts, 1949 Cuvintele "notiune" si "concept" sunt utilizate în acest studiu cu întreaga lor vaguitate si ambiguitate cu care apar în literatura filosofica Astfel, ele se refera uneori doar la un termen, alteori la întelesul unui termen, iar în alte cazuri la ceea ce un termen denota Uneori, oricare dintre aceste interpretari este irelevanta, iar în anumite cazuri nici una dintre ele nu este aplicabila în mod adecvat Desi, în principiu, am tendinta de a evita utilizarea acestor cuvinte în orice discutie exacta, nu consider ca este necesar sa procedez astfel si în aceasta prezentare cu caracter informal [**] Termen care nu are echivalent în limba româna Ar putea fi tradus prin expresia "semnificatia unei propozitii" (N trad ) Corespunzator scopurilor acestei cercetari, este oarecum mai convenabil sa nu întelegem prin "expresii", "propozitii" etc , semne individuale, ci clase de semne cu o forma similara (nu obiecte fizice individuale, ci clase de asemenea lucruri) Aristotel, Metafizica, Cartea a IV-a, (G), Capitolul 7, Ed IRI, Bucuresti, 1996, p 156 O discutie critica asupra diverselor conceptii ale adevarului poate fi gasita în lucrarea în limba poloneza a lui Kotarbiñski, Elemente de epistemologie, logica formala si metodologia stiintei, ori în lucrarea lui B Russell, An Inquiry into Meaning and Truth, New York, 1940 Pentru aceste consideratii îi sunt îndatorat lui S Lésniewski Pentru aceasta sugestie îi sunt îndatorat profesorului J Lukasiewicz Aceasta reconstructie poate fi facuta în felul urmator Fie S o propozitie oarecare ale carei cuvinte de început sunt "Fiecare propozitie" Corelam S cu o noua propozitie S* obtinuta prin efectuarea urmatoarelor doua modificari: înlocuim primul cuvânt din S, "fiecare", cu articolul hotarât si adaugam dupa al doilea cuvânt, "propozitie", întreaga propozitie S cuprinsa între semnele citarii Conv enind sa numim propozitia S "(self) - aplicabila" sau "non-(self)-aplicabila" în functie de faptul daca propozitia corelativa S* este adevarata sau falsa Sa consideram acum urmatoarea propozitie: Fiecare propozitie este non-aplicabila Se poate arata cu usurinta ca propozitia pe care am enuntat-o trebuie sa fie atât aplicabila cât si non-aplicabila, deci este o contradictie Este posibil sa nu fie destul de clar în ce sens aceasta formulare a antinomiei nu implica o premisa cu caracter empiric Totusi, nu voi mai insista cu alte amanunte 7 